2 Yajika, shikajkawakan muchi tay teyek, wan muchi teshijshikulis wan kwalan wan tatejtenewalis; 2 ken yajyankwik shulut, shikunikan ne chipawak chichiwal ipal ne palabraj ma iwan shiweyakan pal anmumakishtiat, 3 su ankimatket wan ankitaket ka yek ne Tajtzin.
4 Shiajsikan itech yaja ká se tet yultuk, tejtenejtuk ipal takamet, ipal Teut ishpejpentuk ika wey ipatiw, 5 wan anmejemet nusan, ken tejtet yultuk, shimuketzakan ken se kal ipal tuijiu, se palejtal ipal Teut, pal ankalwikat tejtetakulis ipal tuijiu yejyek ipal ne Teut ipanpa Yeshu Mawaltijtuk.
6 Ika nemi tajkwilujtuk:
Niktalia tik Tzion se tzintet ishpejpentuk, wey ipatiw,
wan ká ne kiyulmati inte yawi mushijshikua.
mukwepki n' itzinteu kal!"
"se tet kan mukshichaluat, se tatzunchaluas"
ipal ne mukshichaluat wan ne inte kiyulmatit ne palabraj ne mutalilijket. 9 Anmejemet ne techan ishpejpentuk, ne palejtal ipal ne tatekimaka, ne techan ipal Teut, ne ipal pal kiane welit antaneshtiat ken yek ne ká walmetzinnutzki pal ankisat tik ne takumi wan anhajsit itech ne itawilyu galantzin. 10 Anmejemet katka inte techan, ashkan itechan Teut; inte ankimattuyat itetasujtalis, ashkan ankimatketa.
11 Yejyektasujtatuk, nimetzintajtani ken ejkunimet wan pashaluanimet ma inte shikchiwakan tay kielewia ne anmunakayu ne musuma iwan ne anmualmaj. 12 Shimuwikakan yek ijtik ne tejtechan, pal kiane kwak metzintejtenewat pal inat ka anmejemet inte yejyek, yawit kitat ne anmutejtekiw yek, wan inasket ka wey ne Teut tik ne tunal ipal tapachiwilis.
13 Shiktakamatikan muchi tay kiketztiwit takamet ipanpa ne Tajtzin: asu tatuktiani ken ne mas wey, 14 asu ne tatekimakat ká yaja kintitanijtuk pal kintzunkwit tateyekchiwat wan pal inat ka yejyek ne kichiwat tay yek, 15 ika ijkiuni kineki ne Teut, pal ankichiwat tay yek wan pal te welit inat tatka ne melemet inte kimatit tatka; 16 pal ankichiwat ken sejse welit kichiwat tay kinekit: intesu pal welit ankichiwat ichtaka ne tay teyek, asunte ken itejtekitini Teut. 17 Shikchiwakan respetar muchi, shiktasujtakan ne iknikayu, shiktakamatikan ne Teut, shikmakakan honor ne tatuktiani.
18 Ne kaltekitinimet, shinakakan itan itajpal ne anmutejtekuyu wan shiktakamatikan, tesu sema ne yejyek wan yajyamanik, nusan ne majmalintuk, 19 ika uni kipia ipatiw, asu se inte kichijki tatka wan tajselia ika kimati Teut tik iyulu. 20 Ika tay tiawit titaketzat su antajseliat kwak ankichiwat tay te yek wan metzinmakat? Pero su ankichiwat tay yek wan antajseliat nejnejmach, uni kipia wey ipatiw ipal Teut.
21 Yaja taika metzinnutztiwit, ika ne Mawaltijtuk nusan taekuj ka anmumaku wan metzinhajkawilij se ejemploj pal annejnemit ka ipan kan yaja taksatuk. 22 Yaja inte kichijki tatka tay inte yek, nian muajsik sechin teshijshikulis ijtik ne iten. 23 Kwak kitejtenejket, yaja inte najnankilia katka iwan kwalan, inte ina katka ka yawi kinchiwilia tay kinkukua: yaja mutemakak iwan ne kichiwa juzgar ken yek. 24 Yaja isel kiwikak tik ne iweyka, ijpak ne cruz, ne tay tejemet tikchijtiwit tay te yek pal tejemet ká tipulijtiwit ipanpa ne tajtateyekchijtuk tiwelit tiyujyultuk ipanpa ne tamelakchiwalis. Yaja mushutak pal anmejemet pajtit. 25 Melka anmejemet ken ichkamet ne anpulijtiwit, ashan anmukweptiwit itech ne tajpiani wan tapachiwiani ipal ne anmuajalmaj.
